ཡི་གེའི་བྱ་ར་ནི་ནང་དོན་དངོས་གཞིའི་སྔ་སོར་ཡོད་པའི་ནང་དོན་དངོས་གཞིའི་ནང་གི་དགྲོལ་བྱའམ་བརྡ་འབྲུའི་ཐ་སྙད་གང་དག་ཤོག་ངོས་གང་དུ་ཡོད་པ་འཚོལ་བྱེད་ཀྱི་ལྡེ་མིག་ལྟ་བུ་སྟེ།དེ་ཡང་ཡིག་རིགས་མ་འདྲ་བ་ལ་བརྟེན་ནས་བྱ་རའི་གྲུབ་སྟངས་མི་འདྲ་སྟེ།སྒྲ་སྦྱོར་ཡི་གེ་ལྟ་བུ་ཡིན་ན་སྒྲ་ཚིགས་ཀྱི་བྱ་ར་ལྟ་བུ་ཡིན་ལ།དོན་མཚོན་ཡི་གེ་ལྟ་བུ་ཡིན་ན་སྒྲ་ཚིགས་ཀྱི་བྱ་ར་མ་ཟད་ཡིག་གཟུགས་ཀྱི་སྨྱུག་འཐེན་གྱིས་བྱེ་བའི་བྱ་ར་ཡང་ཡོད།དེ་ཡང་སྒྲ་ཚིགས་སམ་སྨྱུག་འཐེན་གཡོན་ཕྱོགས་སུ་བསྟར་ལ།དེར་འབྲེལ་བའི་ཐ་སྙད་ཡོད་སའི་ཤོག་ངོས་ཀྱི་ཨང་གྲངས་གཡས་ཕྱོགས་སུ་བསྟར་བ་ལྟ་བུའོ།།སྲོལ་རྒྱུན་གྱི་དག་ཡིག་དང་མིང་མཛོད་སོགས་ལ་ཡི་གེའི་བྱ་ར་མེད་ཀྱང་དེང་རབས་ཀྱི་མིང་མཛོད་ཚད་ལོངས་མ་ལོངས་ཞིག་ཡིན་ཕྱིན་ཡི་གེའི་བྱ་ར་ངེས་པར་དུ་ཡོད་དགོས་སོ།།